'গোস-লো-ত্সা-বা-গ্ঝোন-নু-দ্পাল

'গোস-লো-ত্সা-বা-গ্ঝোন-নু-দ্পাল (ওয়াইলি: 'gos lo tsA ba gzhon nu dpal) (১৩৯২-১৪৮১) একজন বিখ্যাত তিব্বতী অনুবাদক ও ঐতিহাসিক ছিলেন। 'গোস-লো-ত্সা-বা-গ্ঝোন-নু-দ্পাল ১৩৯২ খ্রিষ্টাব্দে দক্ষিণ তিব্বতের 'ফ্যোংস-র্গ্যাস (ওয়াইলি: 'phyongs rgyas) অঞ্চলের গ্রোং-নাগ-মে-দ্গু (ওয়াইলি: grong nag me dgu) নামক শহরে জন্মগ্রহণ করেন। তার পিতার নাম ছিল 'গোস-তোন-'ব্যুং-গ্নাস-র্দো-র্জে (ওয়াইলি: 'gos ston 'byung gnas rdo rje) ও মাতার নাম ছিল স্রিদ-থার-স্ক্যিদ (ওয়াইলি: srid thar skyid)। 'গোস-লো-ত্সা-বা-গ্ঝোন-নু-দ্পাল পিতা-মাতার আট সন্তানের মধ্যে তৃতীয় ছিলেন। তিনি স্প্যান-গ্যাস-ল্হা-খাং (ওয়াইলি: spyan g.yas lha khang) নামক বৌদ্ধবিহারে তার শিক্ষা শুরু করেন। এই সময় তিনি স্প্যাম-গ্যাস-ম্খান-পো-সাংস-র্গ্যাস-দ্পাল-বা (ওয়াইলি: spyan g.yas mkhan po sangs rgyas dpal ba) নামক বৌদ্ধভিক্ষুর নিকট দীক্ষা নেন। তিনি স্লোব-দ্পোন-শেস-রাব-দার-র্গ্যাস (ওয়াইলি: slob dpon shes rab dar rgyas) নামক ভিক্ষুর নিকট বোধিচর্যাবতার, র্ত্সে-থাং-ম্খান-পো-ব্সাম-গ্তান-ব্জাং-পো (ওয়াইলি: rtse thang mkhan po bsam gtan bzang po) নামক ভিক্ষুর নিকট প্রমাণবার্ত্তিকা, ব্লা-ছেন-শাক্য-র্গ্যাল-পো (ওয়াইলি: bla chen shAkya rgyal po) নামক ভিক্ষুর নিকট প্রজ্ঞাপারমিতা, 'ফান-পো-থাং-সাগ-ম্খাস-পা-য়ে-শেস-র্গ্যাল-ম্ত্শান (ওয়াইলি: 'phan po thang sag mkhas pa ye shes rgyal mtshan) নামক ভিক্ষুর নিকট মধ্যমক এবং স্ক্যোর-মো-লুং-দ্গে-ব্শেস-ব্স্তান-'দ্জিন-দোন-গ্রুব (ওয়াইলি: skyor mo lung dge bshes bstan 'dzin don grub) নামক ভিক্ষুর নিকট বিনয় ও অভিধর্ম পিটক সম্বন্ধে শিক্ষালাভ করেন। এরপর তিনি দে-ব্ঝিন-গ্শেগ্স-পা (ওয়াইলি: de bzhin gshegs pa) নামক কার্মা-ব্কা'-ব্র্গ্যুদ ধর্মীয় গোষ্ঠীর পঞ্চম র্গ্যাল-বা-কার্মা-পার নিকট নারো পার ছয় যোগ সম্বন্ধে শিক্ষালাভ করেন। দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পা তাকে লাম-রিম ও নারো পার ছয় যোগ সম্বন্ধে শিক্ষালাভ করেন। রোং-স্তোন-শেস-ব্যা-কুন-রিগ নামক পণ্ডিতের থেকে তিনি সংস্কৃত সম্বন্ধে এবং র্তা-নাগ-ছোস-র্জে-স্গোল-মা-বা (ওয়াইলি: rta nag chos rje sgol ma ba) ও র্গোদ-ফ্রুগ-রাস-পা (ওয়াইলি: rgod phrug ras pa) নামক দুই বৌদ্ধভিক্ষুর নিকট র্ন্যিং-মা ধর্মসম্প্রদায়ের সাধনপদ্ধতি সম্বন্ধে শিক্ষালাভ করেন। এছাড়াও তার উল্লেখযোগ্য শিক্ষকদের মধ্যে ছিলেন দ্মার-স্তোন-র্গ্যাল-ম্ত্শান-'ওদ-জের (ওয়াইলি: dmar ston rgyal mtshan 'od zer), চতুর্দশ স্নার-থাং-ম্খান-ছেন (ওয়াইলি: snar thang mkhan chen) গ্রুব-পা-শেস-রাব (ওয়াইলি: grub pa shes rab), দ্বিতীয় ঝ্বা-দ্মার-পা ম্খা'-স্প্যোদ-দ্বাং-পো (ওয়াইলি: mkha' spyod dbang po), ম্দ্জেস-পা-দ্পাল-ল্দান-ব্জাং-পো (ওয়াইলি: mdzes pa dpal ldan bzang po), সাংস-র্গ্যাস-রিন-ছেন (ওয়াইলি: sangs rgyas rin chen), র্ঙ্গোগ-ব্যাং-ছুব-দ্পাল (ওয়াইলি: rngog byang chub dpal) প্রভৃতি প্রায় ষাট জন বৌদ্ধ পণ্ডিত। তার উল্লেখযোগ্য শিষ্য ছিলেন কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শো, চতুর্থ ঝ্বা-দ্মার (ওয়াইলি: zhwa dmar) ছোস-গ্রাগ্স-য়ে-শেস (ওয়াইলি: chos grags ye shes), খ্রিম্স-খাং-লো-ত্সা-বা-ব্সোদ-নাম্স-র্গ্যা-ম্ত্শো (ওয়াইলি: khrims khang lo tsA ba bsod nams rgya mtsho), মি-ন্যাগ-পা-র্দো-র্জ্র-সেং-গে (ওয়াইলি: mi nyag pa rdo rje seng+ge), 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর, র্দ্জোং-ছুং-পা-ব্যাম্স-পা-র্দো-র্জে-র্গ্যাল-ম্ত্শান (ওয়াইলি: rdzong chung pa byams pa rdo rje rgyal mtshan) প্রভৃতি। 'গোস-লো-ত্সা-বা-গ্ঝোন-নু-দ্পাল ভারতীয় পণ্ডিত বনরত্নের সাথে অনুবাদকার্যে যুক্ত ছিলেন। তিনি সত্তর বছর বয়সের পর থেকে বহু মূল্যবান গ্রন্থ রচনা করেন। এই সব গ্রন্থগুলির মধ্যে উল্লেখযোগ্য হল ১৪৬৭ খ্রিষ্টাব্দে কালচক্র তন্ত্রের ওপর রচিত টীকা দ্পাল-দুস-ক্যি-'খোর-লো'ই-র্গ্যুদ-ক্যি-দ্কা'-গ্রেল-স্ন্যিং-পো'ই-দোন-রাব-তু-গ্সাল-বা'ই-র্গ্যান (ওয়াইলি: dpal dus kyi 'khor lo'i rgyud kyi dka' 'grel snying po'i don rab tu gsal ba'i rgyan) ও মহাযানোত্তরতন্ত্রশাস্ত্রের ওপর রচিত টীকা থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস (ওয়াইলি: theg pa chen po rgyud bla ma'i bstan bcos)। তিনি ১৪৭৩ খ্রিষ্টাব্দে অভিসময়ালঙ্কার ও রত্নগোত্রবিভাগের ওপর দুইটি টীকাভাষ্য রচনা করেন। কিন্তু তার সর্বাপেক্ষা উল্লেখযোগ্য রচনা হল দেব-থের-স্ঙ্গোন-পো (ওয়াইলি: deb ther sngon po) নামক তিব্বতের ইতিহাস সংক্রান্ত গ্রন্থটি। এই গ্রন্থ তিনি ১৪৭৬ খ্রিষ্টাব্দে শুরু করে দুই বছর পরে শেষ করেন। এই গ্রন্থে প্রাচীন তিব্বতের ইতিহাস ও বিভিন্ন ধর্মসম্প্রদায়ের ইতিহাস সম্বন্ধে বিস্তৃত তথ্য রয়েছে। Chhosphel, Samten (জুলাই ২০১১)। "Go Lotsāwa Zhonnu Pel"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৯।  Mathes, Klaus-Dieter (2008). A Direct Path to the Buddha Within: Gö Lotsāwa's Mahāmudra Interpretation of the Ratnagotravibhāga. Somerville, MA : Wisdom Publications, Inc. আইএসবিএন ০-৮৬১৭১-৫২৮-৪ Roerich, George N.; Gedun Choepel from Gö Lotsawa Zhönnupal (১৯৪৯)। The Blue Annals (1998 reprint সংস্করণ)। Delhi: Motilal Banarsidass। আইএসবিএন 81-208-0471-6।  Snellgrove, David (1987). Indo-Tibetan Buddhism: Indian Buddhists and Their Tibetan Successors. Volume Two: p. 396. Boston, USA: Shambhala Publications, Inc. আইএসবিএন ০-৮৭৭৭৩-৩৭৯-১ (v.2). Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 3, p. 568. 山本匠一郎 [ YAMAMOTO Shoichiro ], 「gZhon-nu-dpal の伝記について」 ["Concerning the Biography of gZhon-nu-dpal"], 密教学研究 [= Mikkyōgaku Kenkyū: The Journal of Esoteric Buddhist Studies] vol. 43 (Mar 2011): 1-21(L) Van der Kuijp, Leonard W. J. “On the Composition and Printings of the Deb gter sngon po by ’Gos lo tsā ba gzhon nu dpal.” JIATS, no. 2 (August 2006): 1-46. Van der Kuijp, Leonard. The Names of 'Gos Lo tsā ba Gzhon nu dpal (1392-1481), in Prats, Ramon (ed.) The Pandita and the Siddha: Tibetan Studies in Honour of E. Gene Smith. Amnye Machen Institute The Blue Annals. Chapter summaries from The Tibetan and Himalayan Library